Diari Oficial de la Generalitat Valenciana


Sumari del DOGV 6778, del 21-05-2012 (2012/4273)

Notificació de la sentència dictada en el juí verbal número 1792/2008.
----------------------------------------------------------------------

### Dades del document

Número de DOGV
:   6778

Data del DOGV
:   21-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4273


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el juí verbal número 1792/2008. [2012/4273]  
Juí verbal 001792/2008-F   
De: Caixa d'Estalvis de València, Castelló i Alacant.  
Procuradora: Elia Peña Chordá.   
Contra: Nicolae Marín.  
Procurador/a: -.  
En el present procediment de juí verbal seguit a instàncies de Caixa d'Estalvis de València, Castelló i Alacant contra Nicolae Marín s'ha dictat la sentència, que literalment diu el següent:  
«Sentència número 172/2011   
Castelló, 19 de setembre de 2011   
Mª Teresa Viñedo Segura, magistrada del Jutjat de Primera Instància número 3 dels de Castelló i el seu partit, he vist les actuacions de juí verbal registrades amb el número 1792/2008 seguides a instàncies de la procuradora Elia Peña Chordá, en nom i representació de Caixa d'Estalvis de València, Castelló i Alacant ( Bancaixa ), assistida pel lletrat Óscar Mercé Semper, contra Nicolae Marín, on es reclamava la quantitat de 2.280,67 €, interessos i costes.  
Antecedents de fet   
Primer. Per torn de repartiment va correspondre a este Jutjat la demanda de juí verbal, interposada per la procuradora Elia Peña Chordá, en nom i representació de Caixa d'Estalvis de València, Castelló i Alacant (Bancaixa ), assistida pel lletrat Óscar Mercé Semper, contra Nicolae Marín, en la qual reclamava la quantitat de 2.280,67 €, interessos i costes.   
Amb la interlocutòria d'1 de desembre de 2008 es va admetre a tràmit la demanda i es van convocar les parts per a la celebració de la vista.   
Segon. Finalment, el 14 de setembre de 2011 es va celebrar la vista a la qual va comparéixer la part actora degudament representada, sense que compareguera la part demandada.   
La part actora es va ratificar en la seua demanda i va sol·licitar com a prova la documental per reproduïda. Admesa la prova, les actuacions van quedar vistes per a sentència.   
Fonaments de dret   
Primer. Quant a les pretensions de la part, la mercantil actora demanda a Nicolae Marín, i en base a l'article 1255 del Codi Civil exercita l'acció de responsabilitat contractual i reclama l'import de 2.280,67 euros, corresponent al saldo deutor que presentava el compte targeta Visa, interessos i costes.   
Per la seua banda, donada la seua declaració de rebel·lia i incompareixença, cap al·legació consta efectuada per la persona demandada.  
Segon. En este procés hem de determinar si l'actor ha acreditat l'existència d'un deute vençut, líquid i exigible, i si, si és el cas, per la part demandada s'ha acreditat el pagament del deute.   
La demandant, per mitjà de la documental aportada en actuacions, ha acreditat l'existència d'una relació contractual amb la persona demandada així com l'import que el demandat deu, i el compte obert a nom del demandat té un saldo de 2.280,67 euros a favor de l'entitat creditora, que es reclama en el litigi.   
En segon lloc, ha de valorar-se la incompareixença de Nicolae Marín, qui finalment va haver de ser citat a través d'edictes, on consta en la citació les conseqüències que la Llei d'Enjudiciament Civil preveu per al cas de la seua incompareixença al juí, singularment les previsions de l'article 304 Llei d'Enjudiciament Civil. Com diem, el demandat no va comparéixer, fet que no contradiu allò que s'ha al·legat per la part actora. D'esta manera, la documentació aportada per la part demandant ha de donar-se per vàlida per no haver sigut impugnada i estima acreditada tant l'existència del vincle contractual que unia les parts com la realitat del saldo deutor que es reclama, i el demandat no ha objectat, a qui incumbia la càrrega de la prova exarticle 217 Llei d'Enjudiciament Civil, l'existència del deute ni ha al·legat l'extinció de l'obligació que li incumbix (art. 1156 del CC).   
Per tot això que s'ha exposat, procedix estimar la demanda presentada per l'entitat Caixa d'Estalvis de València, Castelló i Alacant (Bancaixa ), contra Nicolae Marín, en la qual reclamava la quantitat de 2.280,67 €.   
Tercer. En matèria d'interessos, resulten d'aplicació els articles 1100, 1101 del Codi Civil que, en relació a les obligacions recíproques, establix que des que un dels obligats complix la seua obligació, comença la mora per a l'altre i l'article 1108 Codi Civil establix que en les obligacions que consistisquen en l'entrega de diners i en les quals el deutor incorreguera en mora, la indemnització de danys i perjuís, no havent-hi pacte en contra, consistirà en el pagament dels interessos convinguts, i a falta de conveni en l'interés legal.  
Conforme la regulació exposada i tenint en compte que el present procés té com a objecte una obligació que ha sigut incomplida, procedix condemnar al pagament de l'interés legal en forma fixada en este fonament jurídic.  
Quart. Quant a les costes, de conformitat amb l'article 394 de la Llei d'Enjudiciament Civil, quan es produïsca una estimació de la demanda procedirà la condemna en costes a la part que veja desestimades les seues pretensions.   
En este cas, procedix la condemna en costes a la persona demandada per quant es produïx una estimació íntegra de la demanda.   
Vistos els preceptes legals esmentats i tots els altres que hi són aplicables de manera general i pertinent.  
Dispositiva  
Estimar íntegrament la demanda interposada per la mercantil Caixa d'Estalvis de València, Castelló i Alacant (Bancaixa), contra Nicolae Marín i condemnar el demandat al pagament de de 2.280,67 euros, en concepte de principal, més els interessos legals de la precitada quantitat des de la data de la interpel·lació judicial.   
Així mateix, es condemna Nicolae Marín al pagament de les costes del procediment.  
Notifiqueu a les parts esta sentència i feu-los saber que no és ferma i que en contra pot interposar-se recurs d'apel·lació que, si és el cas, haurà d'interposar-se davant d'este mateix Jutjat, per a l'Audiència Provincial, dins del termini de cinc dies següents a aquell que es notifique esta resolució.  
Porteu l'original al llibre de sentències i deduïu-ne testimoni per a incorporar-lo a les actuacions.  
Així, esta és la meua sentència, que jo, Mª Teresa Viñedo Segura, magistrada del Jutjat de Primera Instància número 3 dels de Castelló i el seu partit, pronuncie, mane i firme.   
Publicació. L'anterior sentència ha sigut donada, publicada i llegida per la magistrada que la va dictar, mentres es trobava constituïda en audiència pública i en el dia de hui que és el de la seua data, jo, la secretària judicial en done fe».   
De conformitat amb la disposició addicional quinzena de la Llei del Poder Judicial, perquè siga admés a tràmit el recurs d'apel·lació contra esta resolució, s'haurà de constituir un depòsit de 50 euros, el qual es tornarà només en el cas que el recurs siga estimat.   
  
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJJ 9366 IM EEEE AA), i cal indicar en el camp "Concepte" el codi 02 "Civil-apelació" i la data de la resolució recorreguda amb el format dd/mm/aaaa.   
  
En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20dígits), s'ha d'indicar en el camp "Concepte" el número de compte, el codi i la data en la forma exposada en el paràgraf anterior.   
En cap cas s'admetrà una consignació per import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.   
I atés que el demandat, Nicolae Marín, es troba en parador ignorat, expedisc este edicte a fi que li valga de notificació de forma deguda.   
  
  
Castelló de la Plana, 17 de març de 2012.- La secretària judicial: Neus Sabater Ventura.